ตลาดหุ้นเอเชียผันผวน วิตกเฟดเมินลดดอกเบี้ยหลังตัวเลขจ้างงานสหรัฐฯพุ่งเกินคาด
ตลาดหุ้นเอเชียผันผวน วิตกเฟดเมินลดดอกเบี้ยหลังตัวเลขจ้างงานสหรัฐฯพุ่งเกินคาด
ตลาดหุ้นเอเชียผันผวน วิตกเฟดเมินลดดอกเบี้ยหลังตัวเลขจ้างงานสหรัฐฯพุ่งเกินคาด
9 ก.ค. 2562

ผู้สื่อข่าวรายงานว่า ตลาดหุ้นเอเชียเคลื่อนไหวทั้งในแดนบวกและลบในเช้าวันนี้ โดยได้รับแรงกดดันจากตลาดหุ้นนิวยอร์กที่ปิดลบเมื่อคืน หลังจากนักวิเคราะห์ได้ปรับลดอันดับความน่าลงทุนของหุ้นแอปเปิล นอกจากนี้ นักลงทุนคาดการณ์ว่าธนาคารกลางสหรัฐ (เฟด) จะยังไม่ปรับลดอัตราดอกเบี้ยในการประชุมเดือนนี้ หลังจากตัวเลขจ้างงานนอกภาคเกษตรของสหรัฐพุ่งขึ้นเกินคาด
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 21,598.15 จุด เพิ่มขึ้น 63.80 จุด, +0.30%
ดัชนี SSE Composite ตลาดหุ้นจีนเปิดวันนี้ที่ 2,928.82 จุด ลดลง 4.54 จุด, -0.15%
ดัชนี HSI ตลาดหุ้นฮ่องกงเปิดวันนี้ที่ 28,299.73 จุด ลดลง 31.96 จุด, -0.11%
ดัชนี TAIEX ตลาดหุ้นไต้หวันเปิดวันนี้ที่ 10,729.83 จุด ลดลง 21.39 จุด, -0.20%
ดัชนี KOSPI ตลาดหุ้นเกาหลีใต้เปิดวันนี้ที่ 2,070.35 จุด เพิ่มขึ้น 6.18 จุด, +0.30%
ดัชนี FTSE STI ตลาดหุ้นสิงคโปร์เปิดวันนี้ที่ 3,337.96 จุด เพิ่มขึ้น 3.73 จุด, +0.11%
ดัชนี FBMKLCI ตลาดหุ้นมาเลเซียเปิดวันนี้ที่ 1,679.15 จุด เพิ่มขึ้น 1.51 จุด, +0.09%
ดัชนี PSE Composite ตลาดหุ้นฟิลิปปินส์เปิดวันนี้ที่ 8,045.12 จุด ลดลง 6.40 จุด, -0.08%
ทั้งนี้ ตลาดได้รับแรงกดดันจากการที่นักลงทุนลดคาดการณ์เกี่ยวกับการปรับลดอัตราดอกเบี้ยของเฟดในการประชุมวันที่ 30-31 ก.ค. หลังจากกระทรวงแรงงานสหรัฐรายงานว่า ตัวเลขการจ้างงานนอกภาคเกษตรเพิ่มขึ้น 224,000 ตำแหน่งในเดือนมิ.ย. ซึ่งเป็นระดับสูงสุดในรอบ 5 เดือน และมากกว่าที่นักวิเคราะห์คาดการณ์ไว้ว่าจะเพิ่มขึ้น 165,000 ตำแหน่ง
นอกจากนี้ นักลงทุนจับตาถ้อยแถลงของนายเจอโรม พาวเวล ประธานเฟด ซึ่งมีกำหนดกล่าวแถลงการณ์รอบครึ่งปีว่าด้วยนโยบายการเงินและภาวะเศรษฐกิจสหรัฐต่อสภาคองเกรสในสัปดาห์นี้ เพื่อหาสัญญาณบ่งชี้ภาวะเศรษฐกิจและอัตราเงินเฟ้อ รวมทั้งทิศทางอัตราดอกเบี้ยสหรัฐในปีนี้